ถ้าเป็นอีสุกอีใสครบ7วันแล้ว แต่ตุ่มนำ้กลายเป็นหนอง แต่ตุ่มอื่นยุบและตกสะเก็ดจนหมดแล้ว ถือว่ายังแพร่เชื้ออยู่มั้ยคะ
สวัสดีค่ะ อีสุกอีใส คือโรคติดต่อทางผิวหนังจากเชื้อไวรัสชนิดหนึ่งที่ทำให้ร่างกายเกิดผื่นคัน มีตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน การรับประทานยาต้านไวรัสอาจช่วยให้ตุ่มหายได้ไวขึ้นแต่ไม่ช่วยลดการเกิดตุ่มใหม่ระยะเวลาที่โรคอีสุกอีใสติดต่อได้ง่ายมักเป็นในช่วง 2 วันก่อนมีตุ่มขึ้นไปจนถึงหลังมีตุ่มขึ้นเต็มตัวแล้ว 4-5 วัน และจะพ้นระยะแพร่เชื้อเมื่อตุ่มต่าง ๆ แห้งเป็นสะเก็ดจนหมดแล้วค่ะการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างได้ รับประทานยาลดไข้ สามารถทานอาหารได้ทุกชนิด ควรอยู่ในที่ที่อากาศถ่ายเทดี ระวังการสัมผัสกับผู้ป่วย เด็กเล็กหรือคนสูงอายุ